Mul on viimasel ajal saanud kombeks istuda lombitaguste valimispäevade ajal öösiti üleval ja CNNilt jooksvalt tulemuste laekumist ja analüüsi jälgida. Olgu, täna seda ei teinud kuna pean Pärnus esinema mingitpidi ja magamata peaga väga nagu ei tahaks. Aga see selleks. Kirjutav meedia pani hommikul esimese asjana ikkagi pead vastu seina taguma.    USAs  toimusid Demokraatide järjekordsed eelvalimised. North Carolina ja Indiana osariikides sedakorda. Neile eelnevalt lootsid nii mõnedki analüütikud ja vähemalt üks kandidaatidest, et tulemused saavad mingis mõistes otsustavaks. Aga võta sa näpust. Läänerindel muutusteta.    North Carolinas läksid eelvalimised väga positiivselt. Obama võitis 56 protsendipunktiga Clintoni 42 ees. Indianas läks veidi kehvasti aga mitte kaugeltki nii hullult kui veel kuu aega tagasi ennustati. Clinton võitis 51 protsendipunktiga Obama 49 ees.    Kokkuvõttes tähendab see seda, et Obama suurendab oma edumaad nii üldise parteikongressi delegaatide arvu osas, üleriigiliselt saadud häälte arvu osas ning hoiab seda võidetud osariikide osas. Clintonile muidugi unustati taaskord sellekohane memo anda sest tema on lubanud jätkuvalt  täiel hool Valge Maja poole liikuda. Poleks nagu justkui takistusi.    Mis Obamalt Indianas võidu röövis? No. Kindlasti väga palju erinevaid asju aga võitmiseks oleks piisanud näiteks ainult sellest kui poleks endiselt õhus tema endise pastori Jeremiah Wrighti skandaali. Koguni 48% valimas käinud Demokraatidest väitis, et see oli oluline nende otsuse langetamisel. Aga see selleks.    Mida North Carolina ja Indiana veel näitasid, on fakt, et Obama on küll võimeline võitma ka nn suurtes  osariikides kus tal siiani kaugeltki mitte hästi läinud ei ole.    Teine aspekt mida vaadata tasub on see, et kas valijad toetavad pigem kandidaati või erakonda ja üldist edasiminekut. Obamat on Clintoni valijatest peale tema kandidaadiks kinnitamist valmis North Carolinas toetma 45%. Clintonit Obama valijatest 59%. Obama on kampaanias rohkem rõhunud sisulisele muutusele kui kandidaatide vahelisele rivaliteedile? Ka enda kõnes kutsus Obama üles peale eelvalimiste lõppu kõigist hõõrumistest hoolimata  ühinema mistahes valitud kandidaadi toetuseks…            Läänerindel muutusteta? Või siis mitte… muutus seisneb lihtsalt selles, et Obama positsioonid tugevnesid veelgi.